Shazni Munir Mohd Ithnin

Shazni Munir Mohd Ithnin (14 Januari 1987 – 6 Ogos 2021) merupakan mantan Ketua Pemuda Pakatan Harapan dan AMANAH Nasional. Beliau juga merupakan mantan Presiden Persatuan Mahasiswa Islam Universiti Malaya (PMIUM).

Latar belakang
Shazni Munir berasal dari Segamat, Johor. Beliau sebelumnya merupakan seorang mahasiswa tahap pertengahan Sarjana Muda Pengajian Islam dan Sains (Bioteknologi) di Akademi Pengajian Islam, Universiti Malaya. Beliau pernah menjadi Presiden Majlis Perwakilan Pelajar (MPP) APIUM Nilam Puri, Kelantan bagi sesi 2006 dan 2007. Beliau juga merupakan pengasas bersama dan ahli majlis Sekretariat Gerakan Mahasiswa Mansuhkan AUKU (GMMA). Beliau pernah memegang jawatan sebagai Presiden Persatuan Mahasiswa Islam Universiti Malaya (PMIUM), Timbalan Presiden Gabungan Mahasiswa Islam Se-Malaysia (GAMIS) dan Pengerusi Solidariti Mahasiswa Malaysia (SMM).

Kematian
Ketika Malaysia dilanda wabak COVID-19, beliau telah meninggal dunia pada 6 Ogos 2021 akibat jangkitan COVID-19 tahap kelima. Beliau meninggalkan seorang balu dan 3 orang anak.

Nota kaki
Blog Shazni - Perubah Zaman

Rujukan

Bekas anggota Parti Islam Se-Malaysia
Anggota Parti Amanah Negara

Kematian akibat pandemik COVID-19 di Malaysia
Ahli politik Malaysia berketurunan Melayu